‘ના, હું તને બચાવવા ઇચ્છું છું. તને ખબર છે જો પોલીસ કમ્પ્લેઇન સ્વીકારશે તો પછી તેમનું ઇન્ટ્રોગેશન થશે અને પછી ફાઇલ કોર્ટમાં જશે. તારી જ નહીં, તારા પરિવારની બદનામી થશે. મીડિયામાં વાત આવશે. તારો પરિવાર તારો નહીં રહે. બધું વેરવિખેર થઈ જશે! ઇવન કૌશલ પણ આખી ય વાત સમજી નહીં શકે. કશિશ તું ક્યાંયની નહીં રહે. મારી વાત સમજ. ગાડ્યા મડદાં ઉખેડવાનું છોડ ને એશ કર ને યાર! તારા જેવી રિચ લાઇફ સ્ટાઇલ ભારતમાં બહુ ઓછા લોકોના નસીબમાં હોય છે!’